**Ministru kabineta noteikumu projekta “Grozījumi Ministru kabineta 2014.gada 17.jūnija noteikumos Nr.324 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" aktivitātes "Pētniecība" projektu iesniegumu atklāta konkursa nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2014.gada 17.jūnija noteikumos Nr.324 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" aktivitātes "Pētniecība" projektu iesniegumu atklāta konkursa nolikums”” (turpmāk – noteikumu projekts) ir izstrādāts saskaņā ar Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības likuma 15.panta 5. un 6.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 17.jūnija noteikumi Nr.324 „Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas „Pētniecība un stipendijas” aktivitātes “Pētniecība” projektu iesniegumu atklāta konkursa nolikums” nosaka Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas „Pētniecība un stipendijas” (turpmāk – programma) aktivitātes “Pētniecība” (turpmāk – aktivitāte) īstenošanas kārtību, programmas aktivitātes projektu iesniegumu atklāta konkursa norises kārtību, ietverot vērtēšanas kritērijus un prasības projekta iesnieguma iesniedzējam, kā arī kārtību, kādā piešķir programmas divpusējā sadarbības fonda finansējumu programmas aktivitātes līdzfinansējuma saņēmējiem.Noteikumu projekta 1.punkts papildina noteikumu izdošanas tiesisko regulējumu, bet 2.punkts papildina noteikumu vispārīgos nosacījumus, precizējot regulējumu par divpusējo sadarbību.Noteikumu projekta 3.punkts precizē atbalstāmās, t.i., ar saimniecisko darbību nesaistītas pētniecības organizācijas pamatdarbības, ņemot vērā Eiropas Komisijas paziņojuma “Nostādnes par valsts atbalstu pētniecībai, izstrādei un inovācijai” (2014/C 198/01) 19.punktā noteikto. Tā kā aktivitātes ietvaros atbalstu sniedz projektiem, kuros tiek veiktas ar saimniecisko darbību nesaistītas darbības, grozījumi nepieciešami, lai novērstu risku, ka projekta rezultātu izmantošana saimnieciskajā darbībā veido peļņu, jo monitoringa vizītēs konstatēti saimnieciska rakstura darījumi vienā no projektiem. Noteikumu projekta 4.punktā minēti nosacījumi, kas jāizpilda, ja tiek gūta peļņa ar saimniecisko darbību nesaistītajos projektos.Programmas divpusējās sadarbības fonda līdzekļi paredzēti divpusējās sadarbības atbalsta pasākumu finansēšanai projektu īstenošanas laikā. Divpusējās sadarbības fonda mērķis ir atbalstīt labas prakses piemēru un zināšanu apmaiņu, kā arī veicināt sadarbības veidošanu starp finansējuma saņēmēju un citu finanšu instrumenta saņēmējvalstu, kā arī donorvalstu pētniecības un starptautiskām organizācijām. Esošajā redakcijā līdzfinansējuma saņēmēji šos līdzekļus var saņemt tikai vienu reizi projekta īstenošanas laikā. Ņemot vērā 2016.gada 14.septembrī saņemto Finanšu instrumenta biroja lēmumu par programmas aktivitātes “Stipendijas” ietvaros neapgūto līdzekļu pārdali uz divpusējās sadarbības fondu, par kopējo summu 74 526 *euro*, no kuriem aktivitātei tiek novirzīti papildus 23 736 *euro*, noteikumu projekta 5.punkts izsaka jaunā redakcijā programmas divpusējās sadarbības fonda piešķiršanas nosacījumu kārtību. Tas dod iespēju līdzfinansējuma saņēmējiem vairāk kā vienu reizi saņemt finansējumu divpusējās sadarbības veidošanai, t.sk. arī pēc projekta īstenošanas beigām. Valsts izglītības attīstības aģentūra, vērtējot saņemto pieteikumu atbilstību programmai, vadīsies pēc donorvalstu vadlīnijā “Par Bilaterālo attiecību stiprināšanu” noteiktā, kā arī ievērojot noteikumos “Par Norvēģijas finanšu instrumenta ieviešanu 2009.-2014.gadā” minēto, kā arī vērtēs tā atbilstību programmas līgumam un projekta iesniegumam. Pieprasītā finansējuma apmērs tiks vērtēts, pamatojoties uz Ministru kabineta 2010.gada 12.oktobra noteikumu Nr.969 “Kārtība, kādā tiek atlīdzināmi ar komandējumiem saistītie izdevumi” normām, projektu iesniegumos norādītajām algas likmēm, kā arī donorvalstu noteikumos minētajām maksimāli pieļaujamajām komandējumu un algas likmju normām donorvalstu partneru pārstāvjiem. Divpusējās sadarbības pasākumus būs iespēja īstenot līdz 2017.gada 31.oktobrim. Šāds termiņš noteikts, lai gada nogalē programmas apsaimniekotājam nepārklātos izskatāmo un gatavojamo pārskatu un atskaišu termiņi, ņemot vērā, ka programmas beigu termiņš ir 2017.gada 31.decembris. Noteikumu projekta 6.punkts paredz papildināt noteikumus ar jaunu pielikumu, t.i., ar atskaites formu par šo līdzekļu izmantošanu. |
| 3. | Projekta izstrādē iesaistītās institūcijas | Noteikumu projektu ir izstrādājusi Izglītības un zinātnes ministrija sadarbībā ar aģentūru. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas un Norvēģijas valsts un privātajās zinātniskajās institūcijās strādājošie zinātnieki un pētnieki.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētais tiesiskais regulējums palīdzēs sasniegt Latvijas Nacionālajā attīstības plānā 2014.-2020.gadam rādītāju „Ieguldījumi pētniecībā un attīstībā % no IKP”. Noteikumu projektā nav paredzētas izmaiņas zinātnisko institūciju un tajās strādājošo zinātnieku un pētnieku tiesībās un pienākumos, kā arī programmas finansējuma saņemšanai veicamajās darbībās. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |  |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | 0 | 0 | 0 | 0 |
| 6.1. detalizēts ieņēmumu aprēķins | 0 | 0 | 0 | 0 | 0 |
| 6.2. detalizēts izdevumu aprēķins | 0 | 0 | 0 | 0 | 0 |
| 7. Cita informācija | Programmas kopējais finansējums ir 6 122 500 *euro*, no kuriem 10% ir Latvijas valsts budžeta finansējums (612 250 *euro*) un 90% (5 510 250 *euro*) ir donorvalstu finansējums, tai skaitā Norvēģijas finanšu instrumenta finansējums ir 4 992 000 *euro* un Eiropas Ekonomikas zonas finanšu instrumenta finansējums ir 518 250 *euro*. No tā programmas pētniecības aktivitātei paredzēts finansējums 4 435 556 *euro* apmērā.Programmas pētniecības aktivitātes īstenošanai 2016.gadā nepieciešamais finansējums ir iekļauts**,** Izglītības un zinātnes ministrijas budžeta   apakšprogrammā 71.06.00 ,,Eiropas Ekonomikas zonas un Norvēģijas finanšu instrumentu finansētās programmas īstenošana” - kopējais programmas finansējums ir 2 137 797 *euro*, no kuriem pētniecības aktivitātes īstenošanai 2016.gadā plānoti 1 774 220 *euro*, savukārt 2017.gadā nepieciešamais finansējums ir iekļauts likumā ,,Par vidēja termiņa budžeta ietvaru 2016., 2017. un 2018.gadam”: 2017.gadā kopējais programmas finansējums ir 791 993 *euro.* 2017.gadā pētniecības aktivitātes projektiem finansējums tiks nodrošināts piešķirto valsts budžeta līdzekļu ietvaros atbilstoši projektos plānotajām naudas plūsmām. Noteikumu projekts tiks īstenots Izglītības un zinātnes ministrijas budžeta apakšprogrammā 71.06.00 ,,Eiropas Ekonomikas zonas un Norvēģijas finanšu instrumentu finansētās programmas īstenošana” piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts ir saistīts ar grozījumiem Ministru kabineta 2013.gada 22.oktobra noteikumos Nr.1174 „Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda programmas „Pētniecība un stipendijas” īstenošanas kārtība un divpusējās sadarbības fonda sagatavošanas vizīšu projektu iesniegumu atklāta konkursa nolikums”, kura 7.1.2. apakšpunktā ir noteikts finansējuma apmērs divpusējās sadarbības pasākumiem. Grozījumi nepieciešami, jo tiek palielināts finansējums, pamatojoties uz 2014.gada 19.oktobra grozījumiem programmas LV05 “Pētniecība un Stipendijas” īstenošanas līgumā. |
| 2. | Atbildīgā institūcija | Izglītības un zinātnes ministrija |
| 3. | Cita informācija | - |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Noteikumu projekts šo jomu neskar. |
| Citas starptautiskās saistības | Noteikumu projekts šo jomu neskar. |
| Cita informācija | Noteikumu projekta 3. punkts un 4.punkts izstrādāts, ņemot vērā Eiropas Komisijas paziņojums “Nostādnes par valsts atbalstu pētniecībai, izstrādei un inovācijai” (2014/C 198/01) 19.punktu.  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aģentūra un Izglītības un zinātnes ministrija, kas pilda programmas apsaimniekotāja funkcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas.Programmas īstenošanu nodrošinās jau esošās institūcijas un jaunas netiks veidotas, tāpat programmas īstenošana tiks nodrošināta institūciju esošo cilvēkresursu ietvaros. |
| 3. | Cita informācija | Nav |

Anotācijas VI sadaļa – noteikumu projekts šīs jomas neskar.

Izglītības un zinātnes ministrs K.Šadurskis

Vizē:

Valsts sekretāre L.Lejiņa

29.11.2016. 16:35

1355

A.Andžāne

67047979, agnese.andzane@izm.gov.lv